alexandrainst/scandi-wiki huggingface dataset:
Novella av Renaissance

Novella er det sjuande studioalbumet til det engelske progressive rockebandet Renaissance, utgjeve i 1977.

Historie 
Sidan plateselskapet til bandet i Storbritannia, BTM, gjekk konkurs, vart albumet gjeve ut i USA nokre månader før det kom ut i Storbritannia, noko som førte til at det vart importert til Storbritannia av britiske fans. Då albumet kom ut vart selskapet Sire distribuert av ABC Records i USA. Plateomslaget bestod av kunst laga av Pamela Brown og var eit anna bilete enn det som vart brukt på den seinare, britiske utgåva. Kort tid etter, endra Sire distribusjonen i USA til Warner Bros. Records og omslaget vart endra til å bli det same som det britiske. 

Etter BTM gjekk konkurs, hadde bandet i røynda gått med på å signere kontrakt med CBS Records UK. Men dei signerte i staden for Warner Brothers.

Albumet nådde 46. plassen på Billboard 200-lista i USA.

Songen «Can You Hear Me?» vart sampla av Deep Puddle Dynamics på albumet We Ain't Fessin' (Double Quotes), og Blockheads på albumet Music by Cavelight og sporet «Sunday Seance».

I 2019 gav Esoteric Recordings ut ei ommastra utgåve av albumet på tre CD-plater.

Innhald

Utvida utgåve

Medverkande

Renaissance
 Annie Haslam – solo- og korvokal, ymse perkusjon
 Michael Dunford – akustisk gitarar (6 & 12-strengs), korvokal
 John Tout – piano (Steinway flygel), elektrisk klaverinstrument (analog synthesizer & Hohner D6 clavinet), korvokal, perkusjon
 Jon Camp – bass (Rickenbacker 4001), akustisk gitarar, solovokal på spor 4, korvokal, Moog basspedalar, cello på spor 2 
 Terence Sullivan – trommer, perkusjon, korvokal

Andre medverkande
Richard Hewson - orkesterarrangement & dirigent
ikkje oppført - saksofonsolo på «Touching Once»

Produksjon
Dick Plant - lydteknikar, medprodusent
Barry Kidd - assisterande lydteknikar

Kjelder

Denne artikkelen bygger på «Novella (Renaissance album)» frå ,  den 9. april 2020. 
 oppgav desse kjeldene:

Renaissance-album
Musikkalbum frå 1977
Warner Bros. Records-album
Sire Records-album
A Song for All Seasons

A Song for All Seasons er det åttande studioalbum av det engelske progressive rockebandet Renaissance, utgjeve i 1978. For første gongen på fleire år nytta bandet igjen elektrisk gitar. «Northern Lights» vart gjeven ut på singel og nådde topp 10 på den britiske singellista, og er den einaste singelen deira som gjekk inn på lista i heimlandet.

Oversyn

Ei kortare utgåve av «Back Home Once Again» vart nytta som kjenningsmelodi for den kortvarige, britiske TV-serien The Paper Lads i 1977.

«She Is Love», sungen av Jon Camp, var meint å bli sungen av Annie Haslam, men orkesterakkompagnementet var blitt spelt inn i feil toneart for ho. Dette er Jon Camp si utgåve. Annie Haslam gav ei anna forklaring i eit intervju, der ho sa ho var for utsliten til å dra i studio og syngje inn songen. 

Trommeslagaren Terry Sullivan stod oppført som låtskrivar for første gongen på tittelsporet. Han skreiv den grunnleggjande melodien i den lengre instrumentale introduksjonen. Dette var basert på ein song han skreiv i 1971.

I 2019 gav Esoteric Recordings ut ei ommastra utgåve av albumet på tre CD-plater.

Innhald

Utvida utgåve

Medverkande

Renaissance
Annie Haslam – solovokal på spor 1-3, 5, 7, 8
Michael Dunford – 6 & 12-strengs akustisk gitarar, elektrisk gitar
John Tout – klaverinstrument
Jon Camp – bass, basspedalar, elektrisk gitar, solovokal på spor 4 and 6
Terence Sullivan – trommer, perkusjon

Andre medverkande
Royal Philharmonic Orchestra
Harry Rabinowitz - dirigent, arrangements på spor 6
Louis Clark - orkesterarrangement

Production
David Hentschel – produsent, lydteknikar
Barry Kidd, Declan O'Doherty, Dick Plant, Steve Short – assisterande lydteknikarar
Hipgnosis – design

Salslister

Album

Singlar

Salstrofé 
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|-
|Land
|Organisasjon
|År|Sal'|-
|UK
|BPI
|1979
|Sølvplate (+ 60 000)
|-
|}

KjelderDenne artikkelen bygger på «A Song for All Seasons» frå ,  den 9. april 2020.  oppgav desse kjeldene:''

Musikkalbum frå 1978
Renaissance-album
Album produserte av David Hentschel
Plateomslag av Hipgnosis
Sire Records-album
Warner Bros. Records-album
Azure d'Or

Azure d'Or er det niande studioalbumet av det engelske progressive rockebandet Renaissance, utgjeve i 1979.

Oversyn
Med dette albumet slutta bandet å bruke orkester, og valte i staden å overdubbe mange instrument sjølv i eit forsøk på å etterlikne ein orkesterlyd. Det var òg det første albumet deira som berre bestod av kortare songar utan lange «episke» stykke.

«Forever Changing» var den einaste Reneissance-songen der trommeslagaren Terry Sullivan skreiv all musikken. 

Før albumet kom ut vart innhaldet publisert i eit brev til Renaissance Appreciation Society, og inkluderte «Island of Avalon». Denne songen enda opp med å bli fjerna frå den endelege utgjevinga, då bandet ikkje var nøgd med songen. Denne vart i staden gjeven ut som ei B-side til singelen «The Winter Tree» i april 1979; det var den einaste B-sida av denne typen i tida Haslam var i bandet. Han kom ut på CD i 1997 på samlealbumet Songs from Renaissance Days.

Etter dette albumet gjekk Renaissance gjennom store endringar og ei usikker framtid. Etter ein kort turné i 1980 slutta både John Tout og Terry Sullivan i bandet. Tout sleit med personlege problem etter systera døydde og hadde spelt kraftig feil under ein konsert og gått av scenen. Etter dette vart bandet og Tout samde om at han skulle forlate bandet. Terry Sullivan, ein langvarig ven av Tout, slutta så i bandet av prinsipp. På toppen av alt dette vart bandet droppa av selskapet sitt, Warner Brothers/Sire, på grunn av skuffande sal av Azure d'Or.

Innhald

Medverkande

Renaissance
Annie Haslam – solovokal (1–2, 4–7, 9, 10) og korvokal
Michael Dunford – elektrisk gitar (1, 5–6, 8–10), 12-strengs akustisk gitar (1–2, 4–9), klassisk gitar (5, 8), mandolin (4), autoharpe (5, 10)
John Tout – piano (1–2, 4–7, 9–10), Yamaha CS-80 (1–6, 8–10), Yamaha CS30 (1–2, 6, 8, 10), ARP String Ensemble (1–4, 6–7, 10), ARP Pro Soloist (4–5), ARP 2600 (8), Hammond B3 (8), Yamaha elektrisk piano CP 70 (8), Mellotron (9–10)
Jon Camp – korvokal, solovokal (3), bass (1–2, 4–10), basspedalar (4–10), cello (1), 12-strengs akustisk gitar (5), elektrisk gitar (6–8)
Terence Sullivan – trommer (1–2, 4–10), perkusjon (1–2, 4, 6–9), pauker (5–6, 10), klokkespel (5), gong (6), chimes (6, 10), xylofon (10), korvokal (4)

Produksjon
David Hentschel – produsent, lydteknikar
David Bascombe – assisterande lydteknikar
Dick Plant – vokalinnspeling
Gered Mankowitz – kunstnarisk leiar og fotografi

Kjelder

Denne artikkelen bygger på «Azure d'Or» frå ,  den 9. april 2020. 
 oppgav desse kjeldene:

Musikkalbum frå 1979
Renaissance-album
Album produserte av David Hentschel
Sire Records-album
Warner Bros. Records-album
Camera Camera

Camera Camera er det tiande studioalbumet av det engelske progressive rockebandet Renaissance, utgjeve i 1981.

Etter å ha mista to av fem medlemmar og blitt droppa av plateselskapet sitt, signerte Renaissance for Miles Copeland sitt I.R.S. Records. Dei tapte medlemmane vart erstatta av klaverspelaren og songaren Peter Gosling og trommeslagaren Peter Barron. Mellom det førre Renaissance-albumet og Camera Camera, hadde Annie Haslam og Michael Dunford arbeidd med Gosling som ein trio kalla Nevada, gjeve ut to singlar og spelt inn fleire demoar. Den noko meir new wave-prega stilen til Nevada påverka sterkt Camera Camera. Ein av songane på Camera Camera, «Faeries», var spelt inn tidlegare (men ikkje gjeven ut) av Nevada.

Den originale, britiske utgåva av Camera Camera frå 1981, inkluderte ikkje singelen «Bonjour Swansong», men denne songen er med på alle utgjevingar av albumet sidan 1982.

Dette var det siste Renaissance-albumet med tekstar av diktaren Betty Thatcher. Ho skreiv teksten til «Bonjour Swansong» som «eit privat farvel til gruppa.»

Innhald

Medverkande
Renaissance
Annie Haslam - solo- og korvokal
Michael Dunford - gitarar, korvokal
Peter Gosling - klaverinstrument, korvokal
Jon Camp - bass, korvokal, gitarar
Peter Barron - trommer, korvokal, perkusjon

Produksjon
John Acock - lydteknikar

Kjelder

Denne artikkelen bygger på «Camera Camera (album)» frå ,  den 9. april 2020. 
 oppgav desse kjeldene:

Musikkalbum frå 1981
Renaissance-album
I.R.S. Records-album
Illegal Records-album
RCA Records-album
Repertoire Records-album
Time-Line

Time-Line er det ellevte studioalbumet til det engelske progressive rockebandet Renaissance, utgjeve i 1983. Det var det siste albumet deira før dei vart oppløyst i 1987. 

Renaissance gjekk bort frå den faste stilen sin på dette albumet og meir i retning av 80-talspop, ei endring som hadde byrja på det førre albumet, Camera Camera. Det var kommersielt mislukka og fekk dårlege meldingar frå musikkpressa. Det vart følgd av ein nesten tjue år lang pause for bandet. 

Medan stilen på Camera Camera var påverka av bandmedlemmane som hadde spelt i lag som Nevada (Annie Haslam og Michael Dunford, i tillegg til klaverspelaren Peter Gosling), tok Jon Camp leiinga for den musikalske stilen og retninga på Time-Line. Han skreiv alle tekstar og kalla albumet det «beste» dei hadde laga.

Mottaking

I ei seinare melding kalla Allmusic Time-Line «den same typen new wave-prog-hybrid som Camera Camera, med anakronistisk, men uimotståelege, små nummer som 'Richard the IX'. Eit hyggeleg og lystig album.»

Innhald

Medverkande

Renaissance
Annie Haslam - solo- og korvokal
Jon Camp - bass, korvokal, solovokal, gitarar
Michael Dunford - gitarar, korvokal

Andre medverkande
Peter Gosling, Nick Magnus, Eddie Hardin - klaverinstrument
Peter Barron, Ian Mosley - trommer
Bimbo Acock - saksofon
Dave Thomson - trompet

Production
John Acock - lydteknikar
Kevin Metcalfe - mastering i Utopia Studios i London

Kjelder

Denne artikkelen bygger på «Time-Line» frå ,  den 9. april 2020. 
 oppgav desse kjeldene:

Musikkalbum frå 1983
Renaissance-album
Illegal Records-album
I.R.S. Records-album
Tuscany av Renaissance

Tuscany er det tolvte studioalbumet til det engelske progressive rockebandet Renaissance, utgjeve i 2001. Etter ein lang pause, kom medlemmane Annie Haslam, Michael Dunford, Terence Sullivan og John Tout saman att for å spele inn eit nytt album, assistert av Roy Wood. Tout var ikkje tilgjengeleg mot slutten av innspelinga og vart erstatta av Mickey Simmonds.

Sjølv om albumet førte til ein konsert i London den 9. mars 2001 og ein kort turné i Japan, med Haslam, Dunford, Sullivan og Simmonds, i tillegg til Rave Tesar (klaverinstrument) og David J. Keyes (bass, vokal), annonserte Annie Haslam at bandet igjen kom til å bli oppløyst.

Innhald

Medverkande

Renaissance
Annie Haslam - solo- og korvokal, produsent
Michael Dunford - gitarar, produsent
Terence Sullivan - trommer, perkusjon
Mickey Simmonds - klaverinstrument og orkesterarrangement

Gjestemusikarar
John Tout - piano og cembalo på spor 2, klaverinstrument på spor 8
Roy Wood - bass på spor 2 og 3, klaverinstrument og orkesterarrangement på spor 3, korvokal på spor 8, perkusjon på spor 9, produsent på spor 5 og 9
Alex Caird - bassgitar

Produksjon
Rob Williams, David Woolgar - lydteknikarar og miksing
David Ivory & Cheek - mastering i Sigma Sound Services i Philadelphia i USA
Hal Jay Greene, Jim Wood - leiande produsentar

Kjelder

Denne artikkelen bygger på «Tuscany (album)» frå ,  den 9. april 2020. 
 oppgav desse kjeldene:

Musikkalbum frå 2001
Renaissance-album
EMI Records-album
Grandine il vento

Grandine il vento er det 13. studioalbumet til det engelske progressive rockebandet Renaissance, først gjeve ut i 2013 og så gjeve ut på ny som Symphony of Light i 2014. Det vart finansiert gjennom ein Kickstarter-kampanje.

Bakgrunn
Etter bandet vart oppløyst i 2002 kom bandet saman att og heldt konsertar i 2009. I november 2012 døydde gitaristen og komponisten i bandet, Michael Dunford av hjerneblødning. Ein månad seinare sa vokalisten Annie Haslam at bandet kom til å halde fram. I 2013 vart det annonsert at den nye gitaristen i bandet var Ryche Chlanda. I april 2013 kom albumet først ut på Internett, og så på CD. Det vart dedisert til Michael Dunford. Plateomslaget består av eit måleri av Annie Haslam. 

To gjestartistar speler på albumet: John Wetton (som òg hadde spelt med Renaissance i 1971) og Ian Anderson (frå Jethro Tull). Det japanske bonussporet «Carpet of the Sun», vart spelt inn under NEARfest Apocalypse i juni 2012. 

Albumet kom ut på ny 15. april 2014 på Red River Entertainment som Symphony of Light med tre ekstra spor.

Innhald
Alle songar av Michael Dunford og Annie Haslam, utanom «Carpet of the Sun» av Dunford/Betty Thatcher-Newsinger

Symphony of Light

Medverkande

Renaissance
 Annie Haslam - solo- og korvokal, medprodusent
 Michael Dunford - akustisk gitarar, korvokal, arrangement
 Rave Tesar - piano, klaverinstrument, arrangement
 Jason Hart - klaverinstrument, trekkspel, korvokal, arrangement
 David J. Keyes - bass, kontrabass, solo- og korvokal
 Frank Pagano - trommer, perkusjon, korvokal

Andre medverkande
 Ian Anderson - fløyte på spor 5
 John Wetton - vokal på spor 7
 Tom Brislin - ekstra klaverinstrument på spor 8
 Andy Spiller - arrangement på spor 8

Produksjon
Rave Tesar - produsent, lydteknikar, miksing og mastering
Kevin Culligan - leiande produsent

Kjelder

Denne artikkelen bygger på «Grandine il vento» frå ,  den 9. april 2020. 
 oppgav desse kjeldene:

Musikkalbum frå 2013
Renaissance-album
Kickstarter-finansierte album
Inducks

International Network of Disney Universe Comic Knowers and Sources (I.N.D.U.C.K.S.) eller Inducks er ein fritt tilgjengeleg databank med mål om å indeksere alle teikneseriar frå Disney. Det er eit internasjonalt prosjekt som gjev indeksar av kring 130 000 disney-teikneserieutgjevingar verda over. Det er distribuert med ein eigen lisens.

Kjelder 

Denne artikkelen bygger på «Inducks» frå ,  den 9. april 2020. 
 oppgav desse kjeldene:

Bakgrunnsstoff 
Inducks
Bolderbast – side med generell informasjon på Inducks

Disneyteikneseriar
Skipingar i 1994
Teikneserienettstader
Torill Thorstad Hauger

Torill Thorstad Hauger () var ein norsk forfattar og biletkunstnar.

Hauger var utdanna ved Statens håndverks- og kunstindustriskole, og studerte etnologi, folkeminne og nordisk arkeologi ved Universitetet i Oslo

I perioden 1970–75 arbeidde Hauger ved Oldsaksamlingen ved Historisk Museum i Oslo. I denne tida arrangerte ho utstillingar på museet om vikingtida, i tillegg til å driva med guiding av vitjande.

Dei fleste av bøkene hennar er for barn og ungdom, og har handling frå ulike historiske periodar, ofte frå vikingtida. Deu fem bøkene Røvet av vikinger, Flukten fra vikingene, Sigurd Drakedreperen,Tord Illugesson og Ravnejenta har handling frå det same miljøet, men sett frå ulike vinklar. I dei to første bøkene ligg synsvinkelen hjå irske trælar, i den tredje hjå en jarleson og i Ravnejenta hjå ei jente som har lækjande evner, og lever utanfor samfunnet.

Filmen Sigurd Dragedreper frå 1989 byggjer på romanen Sigurd Drakedreperen.

Bibliografi 
 Karl Eugen Olsen fra Vika (1976)
 Røvet av vikinger (1978)
 Flukten fra vikingene (1979)
 Det kom et skip til Bjørgvin i 1349 (1980)
 Trekk fra Oslos historie (1981)
 Sigurd Drakedreperen (1982)
 Krestiane Kristiania (1984)
 I Dorotheas hus (1986)
 Ravnejenta (1989)
 Varulven og Iselin (1992)
 Sagaen om Håkon og Kristin (1993)
 Tarzan på loftet (1993)
 Tord Illugesson (1995)
 Den lange reisen:
 Del 1: Amerika, Amerika (1987)
 Del 2: Rødhudenes land (1988)
 Del 3: Lincolns blå soldat (1990)
 Del 4: Oppbrudd (1991)
 Den store Chicagoreisen (1999)
 Ulvebarna i Vikingdalen (2003)

Prisar og utmerkingar 
 Kultur- og kirkedepartementets litteraturpris for barne- og ungdomslitteratur 1980, for Det kom et skip til Bjørgvin i 1349
 Norsk litteraturkritikerlags barnebokpris 1980, for Det kom et skip til Bjørgvin i 1349
 Kultur- og kirkedepartementets litteraturpris for barne- og ungdomslitteratur 1982, for Sigurd Drakedreperen
 Bokhandlerprisen 1984, for Krestiane Kristiania
 Prøysenprisen 1984
 Innstilt til IBBY Honour List 1984, for Sigurd Drakedreperen
 Oslo bys kunstnerpris 1987
 Pier Paolo Vergerio-prisens æresliste for fagbøker 1989, for Den store Chicagoreisen
 Skolebibliotekarforeningens litteraturpris 1989, for dei historiske romanane sine for barn og ungdom
 Dobloug-prisen 1991
 Kultur- og kirkedepartementets spesialpris for barne- og ungdomslitteratur 1991, for Den lange reisen
 Nordisk Skolebibliotekarforenings Børnebogspris 1994
 Æresprisen «Bypatrioten», tildelt av Oslo Byes Vel

Litteratur 
 Birkeland, Risa, Vold. Norsk barnelitteraturhistorie. 2. utg. Samlaget, 2005 ISBN 82-521-5933-8

Kjelder 

Denne artikkelen bygger på «Torill Thorstad Hauger» frå ,  den 9. april 2020.

Bakgrunnsstoff 
 Digitaliserte bøker av Hauger og om Hauger hos Nasjonalbiblioteket.

Norske barnebokforfattarar
Norske forfattarar av ungdomsbøker
Norske romanforfattarar
Norske illustratørar
Vinnarar av Bokhandlarprisen
Vinnarar av Kulturdepartementets barnebokpriser
Vinnarar av Doblougprisen
Vinnarar av Prøysenprisen
Blackpink

Blackpink (hangul 블랙핑크) er ei sørkoreansk jentegruppe på fire medlemmer. Gruppa blei skipa av YG Entertainment i 2016.

Medlemmer 
 Jisoo
 Jennie
 Rosé
 Lisa

Diskografi 
 Blackpink in Your Area (2018)

Bakgrunnsstoff

Sørkoreanske musikkgrupper
Musikkgrupper skipa i 2016
Skipingar i 2016
Inírida i Guainía

Inírida (spansk uttale [iˈniɾiða]), tidlegare Puerto Inírida, er hovudstaden og ein kommune i Guainía-departementet i Colombia. Ein departementshovudstad vart første gongen etablert i 1963 på staden der den litle landsbyen Obando ligg. Kommunen vart døypt om i 1974 og byen etablert som Puerto Inírida. Folketalet for heile den 17 tusen kvadratkilometer store kommunen var 31 514 i 2018. Dette er omtrent  ein tredel av folketalet i departementet. Dei fleste innbyggjarne er av urfolksopphav.

Byen Inírida 
Byen ligg like ved staden der elva Inírida tømmer seg i Guaviare. Guaviare held fram ca. 30 km nordaust til den venezuelanske byen San Fernando de Atabapo ved riksgrensa. Området ligg innanfor nedslagsfeltet til Orinoco.

Dei viktigaste økonomiske aktivitetane i kommunen etter offentlege tenester, er gruvedrift, landbruk og fiske. Kommunen prioriterer turisme med fokus på miljøvern. 

Byen Inírida har flyplass og rutesamband med Bogotá og Villavicencio, hovudstaden i Meta-departementet. Elles er reisemåten innanfor kommunen vanlegvis med båtar på elvene.

Estrella Fluvial de Inírida 

'Estrella Fluvial Inírida' er eit våtmarksområde på over 2 500 kvadratkilometer som er verna av Ramsar-konvensjonen. Det ligg lengst aust innanfor kommunen Inírida  sitt utbreiingsområde, mot elvene Atabapo og Orinoco på grensa mot Venezuela. Det er skildra 833 artar av vassplantar i 123 familiar innenfor våtmarksområdet. Her finst ca. 200 pattedyrartar inkludert kjempeoter (Pteronura brasiliensis) og kjempemaurslukar (Myrmecophaga tridactyla). Her er òg funne 324 fugleartar og 476 fiskeartar inkludert fiskar som er endemiske til Orinoco-bassenget. Fjellformasjonane Cerros de Mavecure er eit kjent turistmål i verneområdet, ca. 40-50 kilometer oppstraums elva frå byen Inírida.

Kjelder  

Denne artikkelen bygger dels på «Inírida, Guainía» frå ,  den 10. april 2020 
Alcaldía de Inírida Kommunen sin nettstad, henta 10. april 2020

Referansar

Bakgrunnsstoff 

Byar i Colombia
Republikken Krim

Republikken Krim (russisk Республика Крым) er eit delvis anerkjent føderasjonssubjekt i Russland som ligg på Krimhalvøya.

Krim grenser til Ukraina i nord og halvøya er omgitt av Azovhavet og Svartehavet. Hovudstad og største by i republikken er Simferopol. Ved folketeljinga i 2014 hadde republikken  innbyggjarar.

Republikken blei skipa i 2014. Etter at russiske styrkar og pro-russiske separatistar hadde teke makta erklærte parlamentet på Krim sjølvstende frå Ukraina den 11. mars 2014. Det var blitt halde ei folkerøysting med overveldande støtte for dette, men i strid med den ukrainske grunnlova.   Russland annekterte så Krim, som saman med Sevastopol på Krim blei russiske føderasjonssubjekt.

Republikken Krim er ikkje anerkjend som del av Russland av eit fleirtal av medlemslanda i SN. Ukraina gjer framleis krav på området, og ulike SN-resolusjonar støtter kravet.

Kjelder

Denne artikkelen bygger på «Republic of Crimea» frå ,  den 13. april 2020.  
 

Omstridde område
Russiske føderasjonssubjekt
Skipingar i 2014
Air Conditioning av Curved Air

Air Conditioning er debutalbumet til det britiske progressive rockebandet Curved Air. Det kom ut i november 1970 og nådde åttandeplassen på den britiske albumlista i desember 1970.

På biletplata (sidan nytta som biletet på plateomslaget) er tittelen skriven som «Airconditioning», medan den grøne etiketten på plata synte «Air Conditioning».

Bakgrunn og innspeling
Sjølv om Sonja Kristina er oppført som den einaste tekstforfattaren på «It Happened Today», har Francis Monkman i ei rekkje intervju etter 1998 hevda å ha kome på songtittelen og grunnkonseptet til teksten. Kristina var samd i at Monkman kom opp med tittelen, men stod fast pop at teksten «eigentleg ikkje handlar om noko spesifikt.» I motsetnad er «Propositions» berre tilskriven Monkman. Han meiner det var Kristina som skreiv teksten. Han forklarte inspirasjonen for musikken til denne songen: «Eg var stor fan av Terry Riley (og hadde spelt den første framføringa i London av «In C» i 1968) og var særs imponert av A Rainbow in Curved Air. Så fekk eit slags «musikalsk syn» om ein høgenergisk rockelyd som gjekk i ein Terry-liknande lydbandsløyfe-improvisasjon. Det vart «Propositions»...»

Både musikken og teksten til «Situations» var skriven av Darryl Way og Rob Martin. Teksten til «Hide and Seek» skildrar ei post-apokalyptisk verd der ein einsam overlevar fånyttes leitar etter ein annan levande person. Sonja Kristina sa: «Det er eit mareritt, ein slags draum å bli etterlaten i ein tom by.»

Vokalen til Kristina på «Blind Man» var inspirert av måten Donovan song «Hurdy Gurdy Man» på.

Biletplate
Albumet var den første vinylplata som kom ut som biletplate i titusen eksemplar. Teknologien var i startfasen og dette førte til støy i avspelinga av plata. Plata vart gjeve ut att på vanleg format med grøn etikett og bilete av den originale biletplata på plateomslaget.

Innhald

Ein annan song vart spelt inn på denne tida, men berre gjeven ut på singel: 
 «What Happens When You Blow Yourself Up» (Monkman, Linwood)  – 3:34

Medverkande
Curved Air
 Sonja Kristina – solovokal
 Darryl Way – fiolin, korvokal
 Francis Monkman – gitar, klaverinstrument
 Rob Martin – bass
 Florian Pilkington-Miksa – trommer

Singlar
«It Happened Today» / «What Happens When You Blow Yourself Up» med «Vivaldi» (Storbritannia og Nederland)
«It Happened Today» med «What Happens When You Blow Yourself Up» (USA og Tyskland)
«It Happened Today» med «It Happened Today» (promo)
«Vivaldi» med «It Happened Today» (Italia)

Kjelder

Denne artikkelen bygger på «Air Conditioning (album)» frå ,  den 10. april 2020. 
 oppgav desse kjeldene:

Debutalbum frå 1970
Curved Air-album
Warner Bros. Records-album
Engelske kunstrockalbum
NM i skiskyting 2017

Noregsmeisterskapen i skiskyting 2017, den 59. i rekka, vart avvikla med normalprogram i Oslo den 27. januar 2017 og dei andre øvingane i Mo i Rana i Nordland frå torsdag 23.  til sundag 26. mars 2017.

Menn

10 km

12,5 km jaktstart

15 km fellesstart

20 km

4 x 7,5 km stafett

Kvinner

7,5 km

10 km jaktstart

12,5 km fellesstart

15 km normalprogram

3 x 6 km stafett

Kjelder

Dagsavisen 25.3.2017

Noregsmeisterskap i skiskyting
Skiskyting
Idrettstilskipingar i Nordland
Idrettstilskipingar i Oslo
Skiskyting i 2017
NM i skiskyting 2020

Noregsmeisterskapen i skiskyting 2020 var terminfesta til dagane 27.-29.mars 2020 og lagd til Vik i Sogn. På programmet stod såkalla sprint med 2 skotseriar, felleststartar og krins-stafettar. Den 11. mars 2020 vedtok Norges Skiskytterforbund i samråd med kommunehelsetenesta i Vik å avlyse meisterskapen «i frykt for spredning av koronasmitte». Dagen etter, 12. mars, vedtok den norske regjeringa vidtgåande tiltak i kampen mot koronovaviruset.

Kjelder
Pressemelding 11.3.2020 frå Norges Skiskytterforbund

Noregsmeisterskap i skiskyting
Skiskyting i 2020